yásyā́gnihotrī́ dohyámā́nopaviśet kíṃ tátra kárma kā́ prā́yaścittir íti tā́ṁ haíke yájuṣótthā́payanty údasthā́d devy áditir ítīyáṃ vā́ áditir imā́m evā̀smā́ etád útthā́payā́ma íti vádanta ā́yur yajñápatā́v adhā́d íty ā́yur evā̀smiṃs tád dadhma íti vádantas tā́ṃ tásyā́m ā́hutyā́ṃ brā́hmaṇā́ya dadyā́d yám ánabhyā́gamiṣyan manyetā́rtiṃ vā́ eṣā́ pā́pmā́naṃ yájamā́nasya pratidṛśyópā́vikṣad ā́rtim evā̀smiṃs tát pā́pmā́naṃ prátimuñcā́ma íti vádantaḥ